Politivennen, 1802-01-01
Uordener. 1) J Bredgaden strax ved Land-Cadet Akademiet, skraaes for Frederiks Hospital, findes en Grund Muur for en Hauge, hvoraf man med billig Frygt seer en total Omstyrtning i Møde; den hænger paa sine Stæder 1/2 Alen over, den er alt for nogle Aar siden afstivet, med nogle svage TræStytter, men som nu glide ud. De fleeste Mennesker gaae ubekymrende langs med Muuren, uden at, tænke paa Faren. Vedkommende Ejer er maaskee ikke gjort opmærksom paa, at en Grund-Muur ikke bør afstives uden paa en kort Tiid. At denne Erindring ikke maatte komme for sildig haabes og ønskes. 2) J et af de mange Nummere 71, som Amalia Gaden er saa løjerlig nummereret med, og saavidt huskes i Litt. S, er en sortbroget Lænkehund, som altid gaaer las, og for det meste opholder sig i Porten, eller paa den mørke Trappe op til Contoiret. Enhver Fremmed, som har paa Kontoret at bestille, resikerer ikke at slippe derfra igjen med hele Lemmer, hvis han ej haver noget i Hænderne til at værge sig med. Thi anmodes Ejeren meget om, at afskaffe dette glubske Dyhr, eller og beordre sine Folk til at holde det bundet, i det mindste saa længe om Dagen, som hans Port staaer aaben. 3) Uden for Viinhandler Bøhling paa Hjørnet af Gammelstrand og Højbro Plads er et farlig Hul tæt ved Fortoget, som ved et fejl Trin eller i Mørke, let kan brække et Been. 4) Paa Fortoget, paa Hjørnet af Knabrostræde, og Vimmelskaftet ligger en Bunke guult Sand, som nu har ligget der 2 a 3 Uger. Ejeren til dette Sand ombedes at borttage det fra dette upassende Sted, da mangen om Aftenen alt har havt den Ubehagelighed at falde over den! 5) Endnu bliver man ved at holde Skjenkestue i Beenhuset paa Afssistentskirkegaarden. Man opfordrer herved Vedkommende sidste Gang til at hæmme denne Uskik, da der ellers skal vorde klaget derover paa højere Steder. 6) En af de Vandrender, som gaaer over Stadsgraven lige for Livagt-Cassernen, var revnet den 19 August, saa Vandet fusede ud i Graven. 7) Paa Hiørnet af Kejsergaden og Skindergaden seer man intet No., og lige over for er Nummeret ulæseligt. 8) Brettet over Gaardrenden paa Fortoget af Langebeks Gaard paa Gamelnytorv er i en meget slet Forfatning. 9) Paa begge Hjørnerne af Sølvgaden ved Volden mangle Gadenavnene. 10) Ved Volden paa Hjørnet af Sølvgade er en Bygning, der formodentlig tilhører Rosenborghave, som truer med at falde om. Muren til Gaden er virkelig saa ud- og indhældende at man sgrues for at see den. 11) Skulde man troe, at Fliserne uden for Kassernerne vare lagte skæve med Villie, for at øve de Militære (thi disse have der den meste Gang) i at gaae paa et Orlogskibs Dæk med eet langt og eet kort Been! Thi er der ikke nogen saadan usædvanlig Hensigt, saa maae man højlig undres over et saa elendigt Fortog i en Stad, der betaler saa store Brolægningspenge. 12) Fra Kælderen No. 137, i Perhvidtfeldtsstræde, høres ofte megen Jammer paa et Barn, som Stedfaderen behandler meget ubarmhjertigt. Man haaber, at dette Barn dog maatte have nogen Slægt, der vilde tage det til sig. 13) Man ønskede højlig at Frideriksborggaden, der dog er en Hovedgade, og som har Brede nok, engang maatte faae et godt, bredt og med Fliser kantet Fortog. Dens nærværende Tilstand er ynkværdig, og mangfoldige Damer faae her paa Køredroen, thi Fortoget er reent ufremkommeligt, deres Sko og Klæder fordærvede af Hestemog og Vognsmørelse.